text: [{"text_idx": "#000003", "text": "Suudaan Kibbaa Weerarri vaayirasii koroonaa Ityoophiyaa keessatti hammataa dhufuun kan isii yaaddeesse tahuu ibsite"}, {"text_idx": "#000004", "text": "Qondaaltonni fayyaa Suudaan Kibbaa biyya ollaa isaanii Itoophiyaa keessatti weerarri Covid-19 hammaachaa dhufuusaatiin yaaddahuu beeksisan. Daandiin Qilleensaa Ityoophiyaa guyyuu gara magaala guddoo Suudaan Kibbaa Juubaatti kan imalu akka taheefi, kun ammoo vaayirasichi Ityophiyaatti haammaachuu isaatiin yaaddoo ogeeyyii fayyaa jabeesseera."}, {"text_idx": "#000005", "text": "Dubbii himaan Ministeera Fayyaa Suudaan Kibbaa haala Ityoophiyaa keessa jiruun yaaddawuu ibsuun \u201dtarkaanfilee of eeggannoo jabeessuu qabnaa\u201d jedhe. Haata\u2019u malee imalli xiyyaaraa biyyoota lamaan gidduu kan itii fufu tahuu ibsuun, biyyootni lameenuu tarkaanfilee of eegganno lammiilee isaanii eegu hojiirra olchuu qabuu jedhe. Dabalataanis qondaaltonni Suudaan Kibbaa \u201dHanga dirqamni dhufutti\u201d imaltoota Finfinnee irraa ka\u2019uun gara Jubaa dhufan simachuu akka itti fufanis ibsan."}, {"text_idx": "#000012", "text": "Dawaan waldhaansa dhibee Covid-19\u2019f yaalii irraa ture bu\u2019aa gaarii argamsiisuun ibsame."}]